Lombard was ’n afgetrede bejaarde wat alleen gewoon het op Hokaai-plaas aan die buitekant van Port Elizabeth. Koetaan het vir ’n tuindiensonderneming, waarvan Lombard vanaf 2016 gebruik gemaak het, gewerk.
Koetaan het in sy verklaring gesê op die dag van die moord het Lombard na hul sekssessie gesê hy het nie geld nie en sal hom volgende keer betaal. Koetaan sê hy was woedend omrede hy nie taxigeld gehad het nie en 12 ure huis toe sou moes loop. Hy het toe uit die slaapkamer gestorm en ’n kapwapen in die stoorkamer gaan kry. Hy het teruggegaan in die kamer waar hy Lombard herhaaldelik op die kop geslaan het. Hy het hom toe met ’n elektriese koord vasgemaak. Daarna het hy talle items in die huis geneem insluitend ’n selfoon, ’n 6.35mm kaliber Browning-pistool en ammunisie.
Hy het ’n 59-jarige plaaswerker se fiets gesteel en gery. Die plaaswerker het drie dae later op Lombard se liggaam afgekom toe hy vir werk aanmeld.